Ô fusbalu we Katowicach – zaprŏszyniy
We wtorek, 21 moja 2019 ô piōntyj, zaprŏszōmy na ciekawy tref do katowickej Hospody. Redachtōr Paweł Czado trefi sie ze Mariuszem Kowollem, coby poôsprawiać ô gōrnoślōnskim fusbalu we czasie II wojny.
Mariusz Kowoll je autorym ksiōnżki “Futbol ponad wszystko“, w kerej pisze ô historyji gōrnoślōnskygo fusbalu we czasie II wojny światowyj. Ô słynnym szpilu z 1942 roku we Bytōmiu (wtedy Beuthen), kaj reprezyntacyjŏ Niymiec pod wodzōm Seppa Herbergera grała ze Wilimowskim i Schaletzkim. Ale tyż na przeszło 400 strōnach ksiōnżki znojdziecie moc ciekawostek, bo mimo wojny, bōły we tym czasie “normalne” szpile.
Mariusz Kowoll prowadzi tyż strōna: https://fusbal-mk.pl/, kaj możecie poznać jak wiela dzioło sie we fusbalu tamtych lŏt.
Tref: 21 moja 2019 – godz. 17.00
Plac: Hospoda, ul. Gliwicka 6, Katowice
Stymp wolny!
Na miejscu idzie kupić ksiōnżka autotra oi dostać autograf. A ci, kerzy majōm daleko do Katowic, mogōm ôbsztalować do pyńdziałku ksiōnżka ze autografym we naszym gyszefcie!
Ô samym trefie poczytŏcie tyż na Facebooku.
Tref pod patrōnatym Wachtyrza.
szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn